《輓霞溪高县丞二首》
宋代·裘万顷

公家原在洪崖宅，自是洪崖向上人。
嗜酒一生真简淡，风标八袠更精神。
纷纷偶厌人间事，去去归寻洞里春。
朱绂只今无觅处，但余佳句镇长新。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。